αρχοντος ευκλειδα του αιακιδα μηνος βοαθοιου του και σεβαστου βουλευοντων διοδωρου του φιλονικου πολεμαρχου του δαμωνος ευανδρου του μεγαρτα επι τοισδε απεδοτ[ο ζωι]λα αλεξα κορασιον το ιδιον θρεπτον α ονομα αφροδεισια συμπαροντος αυτα φρο[ν]τ[ισ]του αρχια του αντιγενους τω απολλωνι τω πυθιω επ ελευθερια [τιμ]ας αργυριου μναν τριων και ταν τειμαν απεχω πασαν ωστε ελευθεραν ειμεν α[φρ]οδεισιαν και ανε[φ]απτον απο παντων τον παντα χρονον. καθεστακα δε και βεβαιωτηρα κατα τους νομο[υς] τας [πολ]ιο[ς] αρχιαν αντιγενους. ει δε τις εφαπτοιτο αφροδεισιας επι κα[ταδου]λισμω βεβαιον παρεχετωσαν ταν ωναν α τε αποδομενα και ο βεβαιωτηρ. ωσαυτως δε κ[αι] ο βου[λομ]ενος των ιδιωταν εξουσιαν εχετω αφαιρειμενος επ ελευθερια α[ζ]αμ[ιος] ων και ανυποδικος πασας δικας και ζαμιας. παραμεινατω δε το προ[γεγρα]μμενον κορασιον ζωιλα παντα τον τας ζωας χρονον ποιουσα το επιτα[σσομε]νον [αν]ενκ[λ]ητως. ει δε μη ποιεοι μηδε πειθαρχεοι εχουσιαν εχετω ζω[ιλα επιτιμ]εουσα τροπω ω κα θελη. ταν ωναν τιθεμαι κατα τον νομον ταν μεν εν το ιερον του [α]πολλωνος ενχαραξασα αν δε χρησαντος μοι χερα επει αυτα γραμματα ουκ ειδειν σωσικλεους του φιλλεα εν το δαμοσιον γραμματοφυλακιον δια του γραμματεως λυσ[ι]μαχου του νικανορος. μαρτυρες οι υπογραψαντες. χειρ αρχ[ια]. γε[γον]α [βεβ]αιωτηρ επι τας προγεγραμμενας ωνας κατασταθεις υπο ζωιλας τας αλεξα. μαρ[τυ]ρες οι τε ιερεις του απολλωνος διοδωρος φιλονικου διονυσιος αστοξενου δαμων πολεμ[αρ]χου και ιδιωται ευκλειδας αιακιδα ευκλειδας σωτα στραταγος φιλωνος καλλιστρατος κα[λλ]ιστρατου 0[ιοδ]ωρος επινικου.
Phokis — Delphi — 1-20 AD
 1-20 AD